פנחס זוארץ

פנחס (פינקי) זוארץ (4 בנובמבר 1964 – 15 באפריל 2017) היה ראש מועצת בנימינה-גבעת עדה. קודם לכן היה אלוף-משנה בצה"ל, שכיהן בין היתר כמפקד עוצבת שועלי מרום, כמפקד החטיבה הדרומית ברצועת עזה וכמפקד קורס פו"ם ברק. זוארץ נולד וגדל בנתניה, בן להורים יוצאי לוב, הוא נקרא על שם סבו שנרצח בשואה. היה חניך ומדריך בתנועת "המכבי הצעיר". עם גיוסו לצה"ל התנדב זוארץ לצנחנים והתקבל לפלוגת הנ"ט של החטיבה. בצנחנים עבר מסלול הכשרה כלוחם, קורס מ"כים חי"ר וקורס קציני חי"ר. בסיום קורס הקצינים מונה למפקד מחלקה בצנחנים. בהמשך מונה למ"פ בגדוד 101 במהלך האינתיפאדה הראשונה. זוארץ שימש בתפקידי פיקוד שונים בחטיבה ובהם מפקד גדוד 101 בלחימה בדרום לבנון, מפקד בסיס האימונים החטיבתי וסגן מפקד החטיבה. במרץ 2000 קודם לדרגת אל"ם ומונה למפקד חטיבה 646, חטיבת צנחנים במילואים בפיקוד הדרום הוא שירת בתפקיד זה עד אוגוסט 2002. במקביל פיקד גם על קורס מג"דים. בהמשך, שימש כמפקד החטיבה הדרומית ברצועת עזה ופיקד עליה במהלך האינתיפאדה השנייה במבצעים כנגד הטרור הפלסטיני ברצועת עזה, ובהם מבצע קשת בענן וכן בעת אסונות הנגמ"שים. ב-16 במרץ 2003, בעת פעולות חישוף בציר פילדלפי שביצע כוח מהחטיבה שכלל שני דחפורים משוריינים ונגמחון, נהרגה בתאונה רייצ'ל קורי, פעילה אמריקנית בתנועת הסולידריות הבינלאומית (ISM), על ידי דחפור די-9 צה"לי בעת שניסתה לעוצרו בגופה. זוארץ התראיין לתוכנית "עובדה" בעקבות התקרית ובראיון הביע צער על מותה של קורי אך טען שמותה היה תאונה שנגרמה עקב חוסר אחריות של הפעילים. בסופו של דבר, בית המשפט המחוזי דחה תביעה שהגישה משפחת קורי כנגד משרד הביטחון וקטרפילר, וקבע שמותה של קורי הייתה תאונה שנגרמה בעת פעילות מלחמתית, ושנהג הדחפור לא ראה אותה. ב-8 ביולי 2004, בעת סיור בסמוך למורג, נפצע זוארץ ממטען חבלה רב עוצמה וכף רגלו נקטעה. לאחר הליך שיקום שב זוארץ לשירות פעיל כמפקד קורס פו"ם ברק. כנגד זוארץ התנהל משפט צבאי בגין חיילת שהתלוננה כי הוטרדה מינית על ידו וב-2007 הוא זוכה. בשנת 2011, יצא עם משפחתו לשליחות בניו ג'רזי, ארצות הברית במסגרת ארגון ידידי צה"ל. באוקטובר 2013, לאחר שחזר לישראל, נבחר לעמוד בראשות המועצה המקומית בנימינה-גבעת עדה. זוארץ נפטר מדום לב ב-15 באפריל 2017 בעת ששהה בחופשה משפחתית בווייטנאם. הותיר אחריו את אשתו תמי, שני בנים ושתי בנות. חנן גרינברג, ברצועה: המח"ט הנערץ נפצע חודשיים לפני סיום תפקידו, באתר ynet, 8 ביולי 2004 עמוס הראל, החודשיים הלא מוצלחים של פינקי זוארץ, באתר הארץ, 9 ביולי 2004 ניר חסון, המח"ט שנפצע צעק לחייליו: "לא קרה כלום, תוציאו אותי מפה ותתפסו מחסה", באתר הארץ, 9 ביולי 2004 חנן גרינברג, המח"ט שנפצע ברצועה: "לא נשאיר חשבון פתוח", באתר ynet, 25 ביולי 2004 עמיר רפפורט, "לאן שפינקי ילך, אני אלך אחריו", באתר nrg‏, 15 באוגוסט 2004 חנן גרינברג, העדות של אל"מ זוארץ: היה קשה לפגוע בפעיל הבריטי, באתר ynet, 13 בפברואר 2005 חנן גרינברג, אל"מ זוארץ ניצח במלחמה על שמו הטוב, באתר ynet, 29 במרץ 2007 אמיר בוחבוט, אל"מ פינקי זוארץ נמצא זכאי, באתר nrg‏, 30 במרץ 2007 אל"מ זוארץ: הזיכוי שיחרר הרבה לחצים, באתר nrg‏, 5 באפריל 2007 איתי אנגל, ‏מסע השיקום של אל"מ פינקי זוארץ, באתר ‏מאקו‏, 14 בספטמבר 2010 ליאת רותם מלמד, למרות קטיעת הרגל - פינקי זוארץ יוביל מסע אופניים, באתר ynet, 26 בספטמבר 2010 שלי טפיירו, פינקי זוארץ יוצא לקרב חדש, באתר ישראל היום, 9 באוגוסט 2013 עמוס הראל, החודשיים הלא מוצלחים של פינקי זוארץ, באתר הארץ, 9 ביולי 2004 חנן גרינברג, ברצועה: המח"ט הנערץ נפצע חודשיים לפני סיום תפקידו, באתר ynet, 8 ביולי 2004 אמיר בוחבוט, לא יושב על הגדר, באתר nrg‏, 17 במרץ 2007 גדעון אלון, ארנון רגולר ושירות "הארץ"‏, 3 בכירי חמאס נהרגו בפיצוץ בשכם, באתר וואלה, 23 במאי 2004 בן כספית, האזרח זכאי, מעריב, 3 ביוני 2005; מתוך אתר פרש יואב איתיאל, אל"ם פינקי זוארץ: ארגון מחבלים שלח את רייצ’ל קורי להפריע לחיילי צה"ל, באתר "מגזין המושבות", 11 ביולי 2011 ת"א 05–371 ALIENE CORRIE ואח' נ' מדינת ישראל, משרד הביטחון, ניתן ב-28 באוגוסט 2012 חנן גרינברג וארצי חלפון, פיצוץ ליד מורג: רגלו של מפקד החטיבה הדרומית נכרתה חלקית, באתר ynet, 8 ביולי 2004 תא"ל זכאי לחניכי פו"ם: הגישה שלנו צריכה להיות גישה אוהבת אדם, באתר ערוץ 7, 25 באפריל 2006 חיילת: פינקי זוארץ הטריד אותי מינית, באתר וואלה, 26 במרץ 2007 עמוס הראל, אל"מ פנחס זוארץ זוכה מאשמת הטרדה מינית, באתר הארץ, 28 במרץ 2007 יאיר קראוס, המח"ט שרגלו נקטעה בעזה הפך לראש מועצה, באתר nrg‏, 24 באוקטובר 2013 אריק בנדר, ‏אלוף משנה במיל' פנחס "פינקי" זוארץ נפטר במפתיע במהלך שהותו בווייטנאם, באתר מעריב אונליין, 15 באפריל 2017